พระพลัดตกน้ำดับศพที่สามเมื่อเวลา 08.00 น.วันที่ 18 ตุลาคม พล.ต.ต.ธนิศักดิ์ ธีระสวัสดิ์ผบก.ภ.จว.อ่างทอง กล่าวว่า ได้เกิดเหตุสลดคือ มีพระภิกษุมรณภาพ เหตุเกิดบริเวณหน้าวัดป่าโมกอ.ป่าโมก ตรวจสอบทราบชื่อคือ พระวิชัย ธีระชะโย อายุ 28 ปี พระลูกวัดวัดป่าโมก ซึ่งพลัดตกน้ำและยังไม่สามารถหาศพพบ โดยสอบถามทราบว่า เมื่อเวลา 17.00 น.วันที่ 16 ตุลาคมพระวิชัยเอาขยะไปทิ้งที่หน้าวัด ซึ่งมีน้ำท่วมสูง ขณะทิ้งขยะ กระแสน้ำที่ไหลเชี่ยวได้พลัดพระวิชัยจมน้ำหายไปพระราชสุธรรมมภรณ์เจ้าอาวาสวัดป่าโมก เจ้าคณะอำเภอป่าโมก กล่าวว่า พระวิชัยเป็นพระที่ขยัน ชอบเก็บกวาดทำความสะอาดวัดเสมอ ก่อนเกิดเหตุได้ทำความสะอาดวัด เนื่องจากในวันที่ 23 ตุลาคม วัดจัดงานแข่งเรือประจำปีขึ้น และพระวิชัยเอาเศษขยะเดินลงสะพานหน้าวัด ซึ่งสะพานดังกล่าวยื่นออกไปในแม่น้ำเจ้าพระยาและมีน้ำท่วมสูง ประกอบกับกระแสน้ำที่ไหลแรง ทำให้พระวิชัยทนแรงน้ำไม่ไหวพลัดไปกับกระแสน้ำหายไป และเสียชีวิตเป็นรายที่สาม ต่อจากเด็กกำพร้าวัดตาลเจ็ดช่อ 2 คน ที่เล่นกันแล้วจมน้ำเมื่อวันที่ 13 ตุลาคม
พระพลัดตกน้ําดับศพที่สามเมื่อวันที่เท่าไร 
18